Rozsudok Všeobecného súdu (prvá komora) z 26. júla 2023 – Pšonka/Rada
(vec T‑244/22)(1)
„Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Zmrazenie finančných prostriedkov – Zoznam osôb, subjektov a orgánov, na ktoré sa vzťahuje zmrazenie finančných prostriedkov a hospodárskych zdrojov – Ponechanie mena žalobcu na zozname – Povinnosť Rady overiť, či bolo rozhodnutie orgánu tretej krajiny prijaté pri dodržaní práva na obranu a práva na účinnú súdnu ochranu“
1.      Európska únia – Súdne preskúmanie zákonnosti aktov inštitúcií – Reštriktívne opatrenia prijaté s ohľadom na situáciu na Ukrajine – Zmrazenie finančných prostriedkov osôb zapojených do sprenevery verejných finančných prostriedkov a s nimi spojených fyzických alebo právnických osôb, subjektov alebo orgánov – Rozsah preskúmania
[Článok 275 druhý odsek ZFEÚ; Charta základných práv Európskej únie, články 47 a 48; rozhodnutie Rady 2014/119/SZBP, zmenené rozhodnutím (SZBP) 2022/376; nariadenia Rady č. 208/2014 a 2022/375]
(pozri body 62, 63)
2.      Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Rozhodnutie o zmrazení finančných prostriedkov – Prijatie alebo ponechanie v platnosti na základe súdneho konania vedeného orgánmi tretieho štátu v súvislosti so spreneverou verejných finančných prostriedkov alebo zneužívaním právomoci verejného činiteľa – Prípustnosť – Podmienka – Vnútroštátne rozhodnutie prijaté pri dodržaní práva na obranu a práva na účinnú súdnu ochranu – Povinnosť overenia prislúchajúca Rade – Povinnosť odôvodnenia – Rozsah – Tretí štát, ktorý pristúpil k Európskemu dohovoru o ľudských právach – Neexistencia vplyvu – Cieľ reštriktívnych opatrení, ktoré sú zamerané na posilnenie právneho štátu a ľudských práv
[Článok 21 ods. 2 písm. b) ZEÚ; rozhodnutie Rady 2014/119/SZBP, zmenené rozhodnutím (SZBP) 2022/376, odôvodnenie 2; nariadenia Rady č. 208/2014 a 2022/375]
(pozri body 64 – 70)
3.      Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Rozhodnutie o zmrazení finančných prostriedkov – Prijatie alebo ponechanie v platnosti na základe súdneho konania vedeného orgánmi tretieho štátu v súvislosti so spreneverou verejných finančných prostriedkov alebo zneužívaním právomoci verejného činiteľa – Podmienky – Vnútroštátne rozhodnutie prijaté pri dodržaní práva na obranu a práva na účinnú súdnu ochranu – Povinnosť príslušného orgánu Únie preukázať opodstatnenosť dôvodov uplatňovaných proti dotknutým osobám alebo subjektom, ak bola táto opodstatnenosť napadnutá – Povinnosť overiť, či boli dodržané uvedené práva, prislúchajúca Rade – Porušenie
[Rozhodnutie Rady 2014/119 (SZBP), zmenené rozhodnutím (SZBP) 2022/376; nariadenia Rady č. 208/2014 a 2022/375]
(pozri body 75, 77 – 81, 83 – 86, 88 – 92, 113)
4.      Spoločná zahraničná a bezpečnostná politika – Reštriktívne opatrenia prijaté s ohľadom na situáciu na Ukrajine – Rozhodnutie o zmrazení finančných prostriedkov – Prijatie alebo ponechanie v platnosti na základe vnútroštátneho rozhodnutia o zmrazení finančných prostriedkov vydaného orgánom tretieho štátu – Prípustnosť – Podmienka – Vnútroštátne rozhodnutie prijaté pri dodržaní práva na obranu a práva na účinnú súdnu ochranu – Povinnosť overenia prislúchajúca Rade – Dôkaz o overení – Dôkazné bremeno
[Rozhodnutie Rady 2014/119/SZBP, zmenené rozhodnutím (SZBP) 2022/376, odôvodnenie 2; nariadenia Rady č. 208/2014 a 2022/375]
(pozri body 93 – 96, 112)
5.      Právo Európskej únie – Zásady – Právo na účinnú súdnu ochranu – Dodržanie primeranej lehoty – Reštriktívne opatrenia prijaté s ohľadom na situáciu na Ukrajine – Súdne konanie v tretej krajine ako základ rozhodnutia prijať reštriktívne opatrenia – Povinnosť overenia prislúchajúca Rade – Rozsah
(Charta základných práv Európskej únie, článok 47 druhý odsek a článok 52 ods. 3)
(pozri body 97 – 110)
Výrok
1.
Rozhodnutie Rady (SZBP) 2022/376 z 3. marca 2022, ktorým sa mení rozhodnutie 2014/119/SZBP o reštriktívnych opatreniach voči určitým osobám, subjektom a orgánom s ohľadom na situáciu na Ukrajine a vykonávacie nariadenie Rady (EÚ) 2022/375 z 3. marca 2022, ktorým sa vykonáva nariadenie (EÚ) č. 208/2014 o reštriktívnych opatreniach voči určitým osobám, subjektom a orgánom s ohľadom na situáciu na Ukrajine, sa zrušujú v rozsahu, v akom bolo meno Viktora Pavloviča Pšonku ponechané na zozname osôb, subjektov a orgánov, na ktoré sa vzťahujú tieto reštriktívne opatrenia.
2.
Rada Európskej únie je povinná nahradiť trovy konania.
1 Ú. v. EÚ C 244, 27.6.2022.